İnformasiya və Sosial Təşəbbüslərə Dəstək İB

“İnformasiya və Sosial Təşəbbüslərə Dəstək" İctimai Birliyi və ya tanınan köhnə adı ilə İnformasiya Təşəbbüslərinə Dəstək İctimai Birliyi (ing. Support for Information and Social Initiatives Public Union) — Azərbaycan Respublikasında informasiya təşəbbüslərinin təşviqi, ictimai iştirakçılığın gücləndirilməsi və sosial-humanitar sahələrdə davamlı inkişafın dəstəklənməsi istiqamətlərində fəaliyyət göstərən ictimai birlik. Birləşmiş Millətlər Təşkilatının İqtisadi və Sosial Şurasının xüsusi məşvərətçi üzvü   . Azərbaycan Respublikası DİN İnsan alverinə qarşı mübarizə üzrə Koalisiyanın üzvü. 

 Tarixi və Fəaliyyəti 
İnformasiya və Sosial Təşəbbüslərə Dəstək İctimai Birliyi 31 oktyabr 2016-cı ildə Azərbaycan Respublikasının Ədliyyə Nazirliyində dövlət qeydiyyatına alınmışdır. İctimai birlik ümumi maraqlar əsasında birləşmiş şəxslər tərəfindən yaradılmış və fəaliyyətini könüllülük, üzvlərin hüquq bərabərliyi və qeyri-kommersiya prinsipləri əsasında qurmuşdur. Yarandığı gündən etibarən təşkilat informasiya təşəbbüslərinin təşviqi, ictimai iştirakçılığın gücləndirilməsi, sosial, təhsil və humanitar sahələrdə davamlı inkişafın dəstəklənməsi istiqamətində fəaliyyət göstərmişdir. Birliyin fəaliyyəti Azərbaycan Respublikasının bütün ərazisini əhatə edir.

Tanınmış Tədbirlər

“Qərbi Azərbaycanla bağlı informasiya mübarizəsi” və “Qərbi Azərbaycan irsi” layihələri
“İnformasiya və Sosial Təşəbbüslərə Dəstək” İctimai Birliyi tərəfindən həyata keçirilən “Qərbi Azərbaycanla bağlı informasiya mübarizəsi” və “Qərbi Azərbaycan irsi” layihələri Qərbi Azərbaycana aid tarixi və mədəni irsin sənədləşdirilməsi, bu mövzuda ictimai məlumatlılığın artırılması və beynəlxalq auditoriyaya çatdırılması məqsədi daşıyır. Layihələr Azərbaycan Respublikası Qeyri-Hökumət Təşkilatlarına Dövlət Dəstəyi Agentliyinin maliyyə yardımı ilə icra olunmuşdur. Bu çərçivədə Qərbi Azərbaycanda yerləşən maddi-mədəni irs nümunələri ilə bağlı məlumatların toplanması, sistemləşdirilməsi və rəqəmsal müstəviyə daşınması əsas fəaliyyət istiqamətlərindən biri olmuşdur.
Layihələr çərçivəsində “qerbiazerbaycanirsi.az” (westernazheritage.com) elektron məlumat bazası yaradılmışdır. Elektron bazada Qərbi Azərbaycana aid maddi-mədəni irs nümunələri haqqında məlumatlar Azərbaycan və ingilis dillərində təqdim edilmiş, axtarış sistemi isə yerləşmə ərazisi, abidə növü və əlifba sırası üzrə qurulmuşdur. İlkin mərhələdə bazaya təxminən 250 maddi-mədəni abidə haqqında məlumat daxil edilmişdir.
Layihələr çərçivəsində həmçinin “Danışır tarix” və “Tarixin izi” adlı filmlər hazırlanmışdır. Film Qərbi Azərbaycanda yerləşən bir sıra tarixi-memarlıq abidələrinə həsr olunmuş və bu irs nümunələrinin tarixi əhəmiyyətini əks etdirmişdir.
Layihələrin yekun mərhələsi olaraq 2024-cü il oktyabrın 24-də Hüquq və İnsan Haqları İnstitutunda yekun tədbir keçirilmiş, tədbir çərçivəsində elektron baza və sənədli filmin rəsmi təqdimatı baş tutmuşdur.
Layihələr ictimaiyyət və media tərəfindən geniş işıqlandırılmış, müxtəlif platformalarda Qərbi Azərbaycanın maddi-mədəni irsinin qorunması və beynəlxalq müstəvidə təqdim olunmasının vacibliyi vurğulanmışdır.

 Regionlarda ictimai iştirakçılığın təşviqi layihəsi 
“İnformasiya Təşəbbüslərinə Dəstək İctimai Birliyi” Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyinin maliyyə yardımı ilə “Regionlarda ictimai iştirakçılığın təşviqi” adlı layihəni icra etmişdir. Layihənin məqsədi ictimai iştirakçılığın inkişaf etdirilməsi, ictimai nəzarətin gücləndirilməsi və yerli icra hakimiyyəti orqanlarının fəaliyyətində şəffaflığın artırılmasına töhfə vermək olmuşdur.

Layihə çərçivəsində Sumqayıt və Şirvan şəhərlərində, həmçinin Salyan və Quba rayonlarında ictimai iştirakçılıq mövzusunda maarifləndirici tədbirlər keçirilmişdir. Tədbirlərdə yerli icra hakimiyyəti orqanlarının nümayəndələri, İctimai şuraların üzvləri, qeyri-hökumət təşkilatlarının rəhbərləri və ictimai fəallar iştirak etmişlər.

Maarifləndirici görüşlər zamanı ictimai iştirakçılıq anlayışı, beynəlxalq təcrübə, Azərbaycan qanunvericiliyində ictimai iştirakçılıq mexanizmləri, ictimai şuraların fəaliyyəti, vətəndaş cəmiyyətinin rolu və ictimai nəzarət mövzularında təqdimatlar edilmiş, müzakirələr aparılmışdır. Layihə çərçivəsində eyni zamanda regionlarda ictimai iştirakçılığın vəziyyəti ilə bağlı monitorinqlər aparılması, məlumatlandırıcı materialların hazırlanması və ictimaiyyət arasında yayılması da nəzərdə tutulmuşdur.

Tədbirlərin sonunda iştirakçılara təşəkkürnamələr təqdim olunmuşdur.  



 “Kitab bizdən, oxumaq sizdən” vətəndaş təşəbbüsü kampaniyası 
2021-ci ildə "İnformasiya Təşəbbüslərinə Dəstək" İctimai Birliyi Azərbaycan Respublikasının Ədliyyə Nazirliyi ilə birgə “Nizami Gəncəvi İli" çərçivəsində “Kitab bizdən, oxumaq sizdən” devizi altında vətəndaş təşəbbüsü kampaniyası həyata keçirmişdir.

Kampaniyanın məqsədi penitensiar müəssisələrin kitabxana fondlarının zənginləşdirilməsi, azadlıqdan məhrum edilmiş şəxslərin mütaliəyə marağının artırılması, onların bilik və dünyagörüşlərinin genişləndirilməsi, islah prosesinə və asudə vaxtlarının səmərəli təşkilinə töhfə vermək olmuşdur.

Təşəbbüs çərçivəsində qeyri-hökumət təşkilatları, kütləvi informasiya vasitələri, nəşriyyatlar, kitab mağazaları, yazıçılar, jurnalistlər və ictimai fəallar kampaniyaya qoşularaq müxtəlif sayda kitabları təşkilatçılara təqdim etmişlər. 

Eyni zamanda Zəngilan Rayon İcra Hakimiyyəti yanında İctimai Şura və Zəngilan Rayon Gənclər və İdman İdarəsi kampaniyanı dəstəkləmiş, cəzaçəkmə müəssisələrinə təqdim ediləcək kitabların əsasən Zəngilan rayonuna dair ensiklopedik nəşrlərdən və Zəngilanlı müəlliflərin əsərlərindən ibarət olması təşviq edilmişdir.

Toplanan kitabların penitensiar müəssisələrin kitabxanalarına hədiyyə edilməsi nəzərdə tutulmuş, kampaniya çərçivəsində maarifləndirici və sosial yönümlü fəaliyyətlər həyata keçirilmişdir. 

“İctimai iştirakçılıq: şəffaflıq, hesabatlılıq və informasiya açıqlığı” lahiyəsi(konferans)

İnformasiya Təşəbbüslərinə Dəstək İctimai Birliyi Azərbaycan Respublikasının Qeyri-Hökumət Təşkilatlarına Dövlət Dəstəyi Agentliyinin yardımı ilə “İctimai iştirakçılıq: şəffaflıq, hesabatlılıq və informasiya açıqlığı” mövzusunda konfrans təşkil etmişdir.

Konfransda çıxış edən layihə rəhbəri, təşkilatın sədri Cəsarət Hüseynzadə bildirmişdir ki, şəffaflıq, hesabatlılıq və informasiya açıqlığı vətəndaş iştirakçılığının təmin edilməsində əsas alətlərdəndir. Onun sözlərinə görə, layihə çərçivəsində mərkəzi icra hakimiyyəti orqanlarında ictimai iştirakçılıq vəziyyəti monitorinq edilmiş, ümumilikdə 23 dövlət qurumunun fəaliyyəti elektron resurslar üzərindən təhlil olunmuşdur. Monitorinq nəticələri əsasında müvafiq tövsiyələrin hazırlanaraq aidiyyəti qurumlara təqdim edilməsi nəzərdə tutulmuşdur.

Tədbirdə Açıq Hökumət Platformasının nümayəndələri, QHT-lərə Dövlət Dəstəyi Agentliyinin Müşahidə Şurasının üzvləri, eləcə də Ədliyyə Nazirliyi, Əmək və Əhalinin Sosial Müdafiəsi Nazirliyi, Elm və Təhsil Nazirliyi, Hüquq və İnsan Haqları İnstitutu və digər dövlət qurumlarının təmsilçiləri çıxış edərək mərkəzi icra hakimiyyəti orqanlarının fəaliyyətində ictimai iştirakçılığın rolu, ictimai şuraların fəaliyyəti və vətəndaş cəmiyyəti ilə əməkdaşlıq mexanizmləri barədə fikir bildirmişlər.

Konfrans müzakirələrlə davam etmiş, ictimai iştirakçılığın inkişafı, şəffaflığın artırılması və ictimai nəzarət mexanizmlərinin gücləndirilməsi istiqamətində təkliflər səsləndirilmişdir.

Tədbirin sonunda bir sıra dövlət qurumları, ictimai şuralar, media nümayəndələri və təşkilatlar “ictimai iştirakçılığın təmin edilməsində və maarifləndirilməsində fəal fəaliyyətə görə” İnformasiya Təşəbbüslərinə Dəstək İctimai Birliyinin fəxri fərmanları ilə təltif olunmuşdur. 

“İctimai Şuraların fəaliyyətinin təşviqi” layihəsi

İnformasiya Təşəbbüslərinə Dəstək İctimai Birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə “İctimai Şuraların fəaliyyətinin təşviqi” adlı layihənin icrasına başlamışdır.

Layihənin əsas məqsədi vətəndaş cəmiyyəti təşkilatlarının açıq hökumətin təşviqi sahəsində rolunun artırılması, ictimai iştirakçılığın təbliği, QHT-lərin qərar qəbuletmə proseslərində iştirakının gücləndirilməsi və ictimai şuraların fəaliyyətinin təşviq olunmasıdır.

Layihə çərçivəsində müxtəlif dövlət qurumları yanında yaradılmış ictimai şuralarla əməkdaşlıq əlaqələrinin qurulması, onların fəaliyyəti və tədbirləri barədə məlumatların hazırlanaraq qht.az saytında yayımlanması nəzərdə tutulmuşdur. Eyni zamanda ictimai şuraların fəaliyyəti ilə bağlı reportajların, müsahibələrin və canlı yayımların hazırlanması planlaşdırılmış, bu fəaliyyətlərin QHT TV internet televiziyası vasitəsilə həyata keçirilməsi məqsəd qoyulmuşdur.

Pandemiya dövrü nəzərə alınaraq, layihə çərçivəsində “Koronavirus pandemiyası dövründə vətəndaş cəmiyyəti təşkilatlarının fəaliyyətinin onlayn təbliği” mövzusunda “İctimai Baxış” adlı canlı yayımlar təşkil edilmiş, bu yayımlarda müxtəlif QHT rəhbərlərinin iştirakı ilə ictimai əhəmiyyətli mövzular müzakirə olunmuşdur. 

Məişət zorakılığı ilə mübarizə üzrə maarifləndirici təlim

28 dekabr tarixində “Məişət zorakılığı ilə mübarizədə vətəndaş cəmiyyəti təşkilatlarının bilik və bacarıqlarının artırılması” mövzusunda təlim keçirilmişdir. Təlim Əmək və Əhalinin Sosial Müdafiəsi Nazirliyinin tabeliyində Sosial Xidmətlər Agentliyinin dəstəyi ilə İnformasiya Təşəbbüslərinə Dəstək İctimai Birliyi tərəfindən icra olunan “Əhali arasında məişət zorakılığından müdafiə vasitələrinə etimadın təşviqi (kreativ çarx)” layihəsi çərçivəsində təşkil edilmişdir.

Təlimin əsas məqsədi məişət zorakılığına qarşı mübarizə sahəsində vətəndaş cəmiyyəti təşkilatlarının və media nümayəndələrinin bilik və bacarıqlarının artırılması, maarifləndirmə və təbliğat fəaliyyətinin gücləndirilməsi olmuşdur.

Layihə rəhbəri, təşkilatın sədri Cəsarət Hüseynzadə çıxışında bildirib ki, layihə çərçivəsində məişət zorakılığına qarşı mübarizə mövzusunda maarifləndirici kampaniyanın aparılması, mətbuatda məqalələrin dərc olunması və videoçarxların hazırlanması nəzərdə tutulur.

Təlimdə Sosial Xidmətlər Agentliyinin nümayəndələri, eləcə də Ailə, Qadın və Uşaq Problemləri üzrə Dövlət Komitəsinin təmsilçiləri çıxış edərək məişət zorakılığı ilə mübarizədə dövlət qurumları və QHT-lərin əməkdaşlığının əhəmiyyətini vurğulamışlar. Təlim müzakirələrlə davam etmişdir.

Tədbirin sonunda iştirakçılara sertifikatlar təqdim olunmuşdur.  

Rəhbərlik
“İnformasiya və Sosial Təşəbbüslərə Dəstək" İctimai Birliyi sədri
 vəzifəsini ictimai xadim Cəsarət Hüseynzadə icra edir. Həmçinin o QHT.az və ictimaishura.az saytlarının rəhbəridir.

 İstinadlar